Lääkitykset
Ett’ei taudit tarttuvaiset,
 pahat juonet juurtuneina,
 lujat luonnossa, tavoissa,
 leviäisi loppumata
 täällä syndisten seassa,
 itse Tohtori totinen,
 Luoja, paras parandaja,
 ombi kolmessa osassa
 määrännyt metikamentit,
 lähettänyt lääkitykset
 toinen toistansa paremmat.
 Nämät ovat nimeldänsä
 ensin: köyhyys, toinen: tauti,
 kolmas: kuolo kolkuttava.
 Köyhyys estää ylpeyden,
 tauti tuottaa tunnon lahjan,
 kuolo kuolemattomuuden.

Jaakko Juteini
Runot